CELEX: C2005/182/42
Language: sk
Date: 2005-07-23 00:00:00
Title: Vec C-183/05: Žaloba podaná 22. apríla 2005 Komisiou Európskych spoločenstiev proti Írsku

23.7.2005   
            
            
               SK
            
            
               Úradný vestník Európskej únie
            
            
               C 182/22
            
         Žaloba podaná 22. apríla 2005 Komisiou Európskych spoločenstiev proti Írsku
   (Vec C-183/05)
   (2005/C 182/42)
   Jazyk konania: angličtina
   Komisia Európskych spoločenstiev, v zastúpení: Michel Van Beek, splnomocnený zástupca, za právnej pomoci Matthieu Wemaëre, advokát, ktorý si zvolil adresu na doručovanie v Luxemburgu, podala 22. apríla 2005 na Súdny dvor Európskych spoločenstiev žalobu proti Írsku.
   Žalobca navrhuje, aby Súdny dvor:
   
               —
            
            
               určil, že Írsko tým, že obmedzilo prevzatie ustanovení článku 12 ods. 2 a článku 13 ods. 1 písm. b) smernice 92/43/EHS o ochrane prirodzených biotopov a voľne žijúcich živočíchov a rastlín (1) na tie druhy uvedené v prílohe IV tejto smernice, ktoré sa vyskytujú v Írsku, si Írsko nesplnilo povinnosti, ktoré mu vyplývajú z uvedeného článku 12 ods. 2 a článku 13 ods. 1 písm. b) tejto smernice a zo Zmluvy,
            
         
               —
            
            
               určil, že Írsko si tým, že neprijalo všetky konkrétne opatrenia potrebné na účinné zavedenie systému prísnej ochrany vyžadovaného článkom 12 ods. 1 smernice 92/43/EHS, nesplnilo povinnosti, ktoré mu vyplývajú z uvedeného článku 12 ods. 1 tejto smernice a zo Zmluvy,
            
         
               —
            
            
               určil, že Írsko si tým, že v írskej právnej úprave ponechalo ustanovenia nezlučiteľné s ustanoveniami článku 12 ods. 1 a článku 16 smernice 92/43/EHS, nesplnilo povinnosti, ktoré mu vyplývajú z uvedeného článku 12 ods. 1 a článku 16 tejto smernice a zo Zmluvy,
            
         
               —
            
            
               zaviazal Írsko na náhradu trov konania.
            
         Žalobné dôvody a hlavné tvrdenia
   Komisia uvádza, že Írsko si nesplnilo povinnosti, ktoré mu vyplývajú zo smernice 92/43/EHS z týchto dôvodov:
   
               —
            
            
               prevzatie článku 12 ods. 2 smernice 92/43/EHS (smernice o biotopoch) do írskeho právneho poriadku je neúplné, pretože zakazuje držanie, prepravu a predaj alebo výmenu a ponúkanie na predaj alebo výmenu druhov uvedených v prílohe IV písm. a) tejto smernice len ohľadne tých druhov živočíchov, ktoré sa vyskytujú v Írsku,
            
         
               —
            
            
               prevzatie článku 12 ods. 1 tejto smernice v Írsku je neúplné, keďže Írsko neprijalo všetky konkrétne opatrenia potrebné na účinné zavedenie systému prísnej ochrany pre druhy živočíchov uvedených v prílohe IV písm. a) nachádzajúcich sa v Írsku,
            
         
               —
            
            
               prevzatie článku 12 ods. 1 a článku 16 tejto smernice je nesprávne, pretože existuje súbežný režim výnimiek, ktorý je nezlučiteľný s účelom a podmienkami použitia článku 16 a ktorý vedie k porušeniu povinnosti, vyplývajúcej z článku 12 ods. 1, vytvoriť a zachovávať systém prísnej ochrany živočíšnych druhov uvedených v prílohe IV písm. a) tejto smernice, Írskom.
            
         
      (1)  Ú. v. ES L 206, 22.7.1992, s. 7.